دحیہ کلبی

دحیہ کلبی ( دحيہ بن خليفہ بن فروة بن فضالہ بن زيد بن امرئ القيس بن الخزج بن عامر بن بكر بن عامر الأكبر بن عوف بن بكر بن عوف بن عذرة بن زيد اللات بن رفيدة بن ثور ابن كلب بن وبرة، الكلبي) مشہور صحابی ہیں انھیں حسن صورت میں بڑی شہرت حاصل تھی جبرئیل آنحضرتﷺ کے پاس دحیہ کلبی کی صورت میں آیا کرتے تھے خلافت معاویہ بن ابی سفیان میں وفات پائی۔ جنگ احد اور اس کے بعد کے تمام اسلامی معرکوں میں کفارسے لڑتے رہے۔ 6 ھ میں حضور اقدس صلی اللہ تعالیٰ علیہ و آلہ وسلم نے ان کو روم کے بادشاہ قیصر کے دربار میں اپنا مبارک خط دے کر بھیجا اور قیصر روم حضورعلیہ الصلوۃ والسلام کا نامۂ مبارک پڑھ کر ایمان لے آیا مگر اس کی سلطنت کے ارکان نے اسلام قبول کرنے سے انکار کر دیا۔
انھوں نے حضوراکرم صلی اللہ تعالیٰ علیہ و آلہ و سلم کی خدمت میں چمڑے کا موزہ بطور نذرانہ پیش کیا اور حضور اقدس صلی اللہ تعالیٰ علیہ و آلہ و سلم نے اس کو قبول فرمایا۔ یہ مدینہ منورہ سے شام میں آکر مقیم ہو گئے تھے اور حضرت امیر معاویہ کے زمانے تک زندہ رہے ۔کراماتِ صحابہ،مؤلف عبد المصطفیٰ اعظمی ،صفحہ 215،ناشرمکتبۃ المدینہ کراچی
حضرت دحیہ کلبی صحابہ کرام میں بہت خوبصورت شخصیت کے مالک تھے۔ حضرت جبرائیل عام طور پر ان کی شکل میں آیا کرتے تھے۔ بعض دفعہ عائشہ نے انھیں آنحضرت (صلی اللہ علیہ و آلہ و سلم) سے باتیں کرتے سنا اور ایک دفعہ تو بیسیوں صحابہ نے انھیں دیکھاصحیح بخاری:جلد اول:حدیث نمبر 2138
حضرت انس روایت کرتے ہیں کہ انھوں نے بیان کیا کہ قیدیوں میں حضرت صفیہ بھی تھیں وہ دحیہ کلبی کے حصہ میں آئیں پھر رسول اللہ (صلی اللہ علیہ و آلہ و سلم) کو مل گئیں۔صحیح بخاری:جلد دوم:حدیث نمبر 209
عبداللہ بن عباس روایت کرتے ہیں کہ رسول اللہ (صلی اللہ علیہ و آلہ و سلم) نے قیصر کو خط لکھ کر اس کو اسلام کی دعوت دی تھی اور آپ (صلی اللہ علیہ و آلہ و سلم) نے اپنا خط دحیہ کلبی کے ہاتھ بھیجا تھا اور یہ حکم دیا تھا کہ وہ اس خط کو سردار بصریٰ کے حوالہ کر دیں، تاکہ وہ اس کو قیصر تک پہنچا دے،صحیح بخاری:جلد دوم:حدیث نمبر 882
امام احمد نے دحیہ کلبی سے روایت کیا کہ میں عرض کیا یا رسول اللہ (صلی اللہ علیہ و آلہ و سلم) میں آپ کے لیے گدھے کو گھوڑی پر جفتی کراؤں گا اور آپ کے لیے خچر پیدا ہوگا اور آپ اس پر سواری فرمائیے آپ (صلی اللہ علیہ و آلہ و سلم) نے فرمایا یہ وہ لوگ کام کرتے ہیں جو نہیں جانتے۔مسالك الأبصار في ممالك الأمصار - ابن فضل الله العمري - ج 14 - الصفحة 212. الترجمانة الكبرى – أبو القاسم الزياني – الصفحة 180. 
 نام و نسب اور خاندان 
 دحیہ بن خلیفہ بن فروا بن فدالا بن زید بن عمرو القیس بن الخزرج جو زید منات بن عامر بن بکر بن عامر الاکبر بن عوف بن بکر بن عوف بن عذرا بن زید آلاط بن ثوریہ بن کلب۔
“ دِحیہ “ کا معنی “ لشکر کا سالار “ ہے۔ آپ کا تعلق قبیلہ بنو کلب سے ہے۔ 
 ان کی بہن کا نام شراف بنت خلیفہ بن فروہ تھا۔ کہا جاتا ہے کہ نبی کریم محمد ﷺ نے ان سے نکاح کیا تھا، مگر رخصتی نہیں ہوئی۔
 ان کی بیوی کا نام درۃ بنت ابی لہب تھا۔
ابن شہاب زہری نے اپنی سند کے ساتھ عبد اللہ بن عباس سے روایت کی ہے کہ دحیہ بن خلیفہ قبیلہ کِندہ سے تعلق رکھتے تھے۔
کلب اور کندہ قبائل دومۃ الجندل میں قیادت کو آپس میں بانٹتے تھے، غالباً ان کے مساکن کے اختلاط کی وجہ سے۔
ان کی نسل میں چند مشہور شخصیات یہ ہیں:
یزید بن دحیہ بن خلیفہ الکلبی
ہَرَم بن عبد اللہ بن دحیہ بن خلیفہ الکلبی: یہ یزید بن ولید کے امرا میں سے تھا۔ کہا جاتا ہے کہ یزید نے اسے عراق کا گورنر مقرر کیا تھا، مگر اس نے یہ کہہ کر انکار کر دیا کہ اس کے پاس فوج نہیں ہے۔ اس کے بعد منصور بن جُمهور کو اس کی جگہ مقرر کیا گیا۔
سلیمان بن عبد اللہ بن دحیہ فیض القدیر ، 1 / 657 ، تحت الحدیث 1041: اجمال ترجمہ اکمال ، ص24نسب معد واليمن الكبير - ابن الكلبي - ج 2 - الصفحة 614. تاريخ مدينة دمشق - ابن عساكر - ج ١٧ - الصفحة ٢٠١. .

 اسلام 
آپ رضی اللہ تعالیٰ عنہ غزوۂ بدر سے پہلے اسلام لائے مگر غزوۂ بدر میں شریک نہ ہو سکے۔ سیر اعلام النبلاء ، 4 / 157الطبقات الكبرى - ابن سعد - ج 4 - الصفحة 234. دحية الكلبي - مها المبارك، الموسوعة العربية - ج 9 - الصفحة 214. 

 حالات زندگی 
آپ ایک تاجر تھے اور جب بھی تجارتی قافلہ لے کر مدینے پہنچتے تو لوگ سامانِ تجارت دیکھنے کے لیے آجاتے اور آپ سے سامان خرید لیا کرتے۔
ایک مرتبہ رسولُ اللہ صلَّی اللہ علیہ واٰلہٖ وسلَّم کی بارگاہ میں کچھ کپڑے لائے گئے ، پیارے آقا صلَّی اللہ علیہ واٰلہٖ وسلَّم نے ان میں سے ایک کپڑا آپ کو عطا کیا اور فرمایا : اس کپڑے کو دو ٹکڑے کرلو ایک سے اپنے لیے قمیص بنالو اور دوسرا اپنی بیوی کو دے دینا کہ وہ اس کو اپنی اوڑھنی بنالے ، جب آپ جانے لگے تو فرمایا : اپنی بی بی سے کہنا کہ اس کے نیچے کوئی دوسرا کپڑا لگالے تاکہ بدن نہ جھلکے۔
شعب الایمان ، 5 / 235 ابو داؤد ، 4 / 88 ، حدیث : 4116
فتح خیبر کے موقع پر سیدنا دحیہ رضی اللہ عنہ رسول مقبول صلی اللہ علیہ وسلم کی خدمت میں آئے اور عرض کی  اے اللہ کے نبی صلی اللہ علیہ وسلم ! مجھے قیدی عورتوں میں سے ایک لونڈی دے دیجئے  آپ صلی اللہ علیہ وسلم نے فرمایا : جاؤ ! اور ایک لونڈی لے لو ،آپ نے سیدہ صفیہ بنت حیی (رضی اللہ عنھا) کو منتخب کیا
اس پر ایک آدمی نے آپ صلی اللہ علیہ وسلم کے پاس آ کر عرض کیا کہ اے اللہ کے نبی صلی اللہ علیہ وسلم ! آپ نے بنو قریظہ اور بنو نضیر کی سیدہ صفیہ کو دحیہ کے حوالے کر دیا حالانکہ وہ صرف آپ صلی اللہ علیہ وسلم کے شایانِِ شان ہیں،آپ صلی اللہ علیہ وسلم نے فرمایا : دحیہ کو صفیہ سمیت بلاؤ ،سیدنا دحیہ رضی اللہ عنہ سیدہ صفیہ کو لے کر حاضر ہوئے آپ صلی اللہ علیہ وسلم نے انھیں دیکھ کر سیدنا دحیہ سے فرمایا : قیدیوں میں سے کوئی دوسری لونڈی لے لو پھر رسول مقبول صلی اللہ علیہ وسلم نے سیدہ صفیہ رضی اللہ عنھا پر اسلام پیش کیا انھوں نے اسلام قبول کر لیا، اس کے بعد آپ صلی اللہ علیہ وسلم نے انھیں آزاد کر کے ان سے شادی کر لی اور ان کی آزادی ہی کو ان کا مہر قرار دیا ۔
أنساب الأشراف - البلاذري - الصفحة 460. الإصابة - ابن حجر - ج ٨ - الصفحة ٢٠٠. 
.الطبقات الكبرى - محمد بن سعد - ج ٨ - الصفحة ٥٠. 
الاستيعاب - ابن عبد البر - ج ٢ - الصفحة ٤٦١. 

 غزوات 
آپ نے غزوۂ اُحد اور بعد کے تمام غزوات میں شرکت کی۔ سِن 6 ہجری جُمادَی الاُخریٰ میں آپ شاہِ روم کے پاس سے آ رہے تھے اس وقت آپ کے پاس شاہِ روم کی جانب سے ملنے والے تحائف بھی تھے جب آپ ایک وادی میں پہنچے توایک قبیلے والوں نے حملہ کرکے آپ کو لوٹ لیا مگر اسی قبیلے میں موجود مسلمانوں کو اس بات کا علم ہوا تو انھوں نے مزاحمت کرکے سارا سامان برآمد کرکے آپ کے حوالے کر دیا۔ آپ وہاں سے نکلے اور آستانۂ نبوت پر حاضر ہوکر دروازہ کھٹکھٹایا ، اندر سے ارشاد ہوا : کون ہے؟ عرض کی : دِحیہ کلبی ، حکم ہوا : اندر آجاؤ ، آپ بارگاہِ رسالت میں حاضر ہوئے اور سارا ماجرا کہہ سنایا ، حُضور نبیِّ کریم صلَّی اللہ علیہ واٰلہٖ وسلَّم نے ان لٹیروں کی سرکوبی کے لیے حضرت سیّدُنا زید بن حارثہ رضی اللہ عنہ کی سربراہی میں پانچ سو سپاہیوں کا ایک لشکر روانہ فرمادیا ، حضرت زید بن حارثہ نے اس میدان میں بھی فتح کا جھنڈا گاڑا ، اس معرکہ میں حضرت دِحیہ کلبی بھی ساتھ تھے۔ آپ معرکۂ یَرموک میں شہ سواروں کے ایک گروہ پر سالار کی حیثیت سے شریک تھے۔ الاستیعاب ، 2 / 45
مغازی للواقدی ، 2 / 555 ، سیرت حلبیہ ، 3 / 251 ، سیرت ابن کثیر ، 4 / 433 ملتقطاً
تاریخ ابن عساکر ، 17 / 201المعارف - ابن قتيبة - الصفحة ٣٢٩. 

 رہائش 
شام کے شہر دمشق کے ایک گاؤں میں آپ کا قیام رہا۔ ایک مرتبہ رمضان میں آپ اپنی بستی سے سفر کرکے دوسری بستی تشریف لے گئے مسافر ہونے کی وجہ سے آپ اور آپ کے بعض رُفقاء نے روزہ نہیں رکھا ، سفر میں ساتھ (روزہ رکھنے والے) کچھ لوگوں کو یہ بات ناگوار گذری ، جب آپ اپنی بستی میں واپس تشریف لائے تو جن لوگوں نے روزہ رکھا تھا ان کے بارے میں ارشاد فرمایا : اللہ کی قسم! آج جو میں نے دیکھا کہ اسے دیکھنے کا گمان بھی نہیں کرتا تھا کہ لوگ سیرتِ رسول اور اصحابِ رسول کے طریقۂ کار سے اتنے بے رغبت ہو گئے ہیں ، اس وقت آپ نے دُعا کی : اے اللہ! میری روح قبض فرمالے۔ اتحاف السادۃ المتقین ، 8 / 540 مسند امام احمد ، 10 / 351 ، حدیث : 27300 ملخصاً
 وفات 
تصغیر|مزار حضرت دحیہ کلبی رضی اللہ عنہ ، مزہ ، دمشق
آپ کی وِفات حضرت سیّدُنا امیر معاویہ رضی اللہ عنہ کے دورِ حکومت میں ہوئی۔حضرت دحیہ کلبی رضی اللہ عنہ کی موت دمشق کے شہر مزہ میں ہوئی اور وہیں دفن ہوئے۔ آپ کی قبرِ مبارک مِزّۃ گاؤں کے ایک پہاڑ کی چوٹی پر واقع ہے۔
المصباح المضئ ، 1 / 213 ، معجم البلدان ، 5 / 122

 حدیث 
آپ رضی اللہ تعالیٰ عنہ کی روایت کردہ احادیث کی تعداد تقریباً 6 کو پہنچی ہے ، تابعینِ عظام کے ایک گروہ نے آپ سے احادیثِ کریمہ روایت کی ہیں۔
الاصابہ فی تمییز الصحابہ ، 2 / 322
مرقاۃ المفاتیح ، 7 / 467 ، تحت الحدیث : 3926

 فضل و کمال 
آپ رضی اللہ عنہ کا شمار اکابرصحابۂ کرام رضی اللہ عنہم میں ہوتا ہے۔ بلاشک و شبہ آپ مدینے میں موجود صحابۂ کرام میں سب سے زیادہ حُسن و جمال والے تھے اسی وجہ سے حضرت جبرائیل علیہ السّلام بعض اوقات آپ کی صورت اختیار کرکے بارگاہِ رسالت میں آتے رہے۔ الاستیعاب ، 2 / 45سیر اعلام النبلاء ، 4 / 159 ، تاریخ ابن عساکر ، 17 / 201
حضرت دِحیہ کلبی رضی اللہ عنہ کی طرف سے دربارِ رسالت میں تحفے تحائف پیش کرنے کا سلسلہ رہتا تھا چنانچہ ایک بار آپ نے ملکِ شام سے واپس آکر بارگاہِ رسالت میں تحفۃً پستے ، بادام اور خشک روٹی پیش کی ، ایک مرتبہ ایک اُونی جُبّہ اور چمڑے کے دو موزے پیش کیے ، حُضورِ انور صلَّی اللہ علیہ واٰلہٖ وسلَّم نے ان دونوں موزوں کو اتنا استعمال فرمایا کہ دونوں میں سوراخ ہو گئے۔ ایک مرتبہ آپ نے بارگاہِ نبوی میں ملکِ شام کے انجیر اور مُنقّوں کا نذرانہ پیش کیا۔ تاریخ ابن عساکر ، 17 / 207
معجم کبیر ، 4 / 226 ، رقم : 4200انساب الاشراف ، 4 / 23
آپ رضی اللہ عنہ کو رسول مقبول صلی اللہ علیہ وسلم کے سفیرہونے کا شرف بھی حاصل ہے ،رسول اللہ صلی اللہ علیہ وسلم نے ھرقل شاہ روم کو جو خط لکھا وہ آپ کے حوالے کیا کہ آپ اسے سربراہ بصری کے حوالے کر دیں اور وہ اسے ھرقل تک پہنچا دے۔ (رحیق المختوم)
سير أعلام النبلاء - الذهبي - ج 2 - الصفحة 551. أعلام النبلاء - الذهبي - ج ٢ - الصفحة ٥٥٤.  

 حوالہ جات 

زمرہ:بنو کلب
زمرہ:تاریخ اسرائیل
زمرہ:صحابہ
زمرہ:مسلم تاریخی شخصیات
زمرہ:مسلم مذہبی شخصیات
زمرہ:نو مسلمین
زمرہ:صحابہ و صحابیات